***Службени лист***

***општине Пожега***

|  |
| --- |
| **БРОЈ 1/21, ПОЖЕГА, 03. ФЕБРУАР 2021. ГОДИНЕ** |

РЕПУБЛИКА СРБИЈА

ОПШТИНА ПОЖЕГА

ПРЕДСЕДНИК

01 број:020-67/21

28.01.2021. године

ПОЖЕГА

Председник општине Пожега, дана 28.01.2021. године, на основу члана 44. Закона о локалној самоуправи („Службени гласник РС“ број 129/07, 83/14-др.закон, 101/16-др.закон и 47/18) и члана 12. став 13.Закона о инспекцијском надзору („Сл.гласник РС“,бр 36/15, 44/18 – др. Закон и 95/18) и члана 55. Статута општине Пожега („Службени лист општине Пожега“ бр.1/19), донео је следеће

**Р Е Ш Е Њ Е**

**о образовању Комисије за координацију инспекцијског надзора над пословима из изворне надлежности Општине Пожега**

I

Овим решењем образује се Комисија за координацију инспекцијског надзора над пословима из изворне надлежности општине Пожега ( у даљем тексту: Комисија).

Циљ образовања Комисије је обухватнији и делотворнији надзор и избегавање преклапања и непотребног понављања инспекцијског надзора, као и усклађивање инспекцијског надзора између инспекција које врше инспекцијски надзор над пословима из изворне надлежности Општине Пожега.

II

Утврђује се да инспекцијски надзор над пословима из изворне надлежности врши:

1)Комунална инспекција у саставу Одељења за инспекцијске послове;

2) Саобраћајна инспекција и инспекција за путеве у саставу Одељења за инспекцијске послове;

3) Порески инспектори у саставу Одељења за утврђивање и наплату јавних прихода.

III

Послови и задаци Комисије су:

1)да разматра и даје мишљење на предлоге планова инспекцијског надзора, које достављају инспекције;

2)да прати достигнути ниво координације инспекција, иницира мере, утврђује смернице и даје упутства у циљу унапређења координације инспекција и делотворности инспекцијског надзора, прати њихову реализацију, а нарочито:

а) за усклађивање планова инспекцијског надзора и рада инспекција;

б) за размену информација у вршењу инспекцијског надзора;

в) за унапређење инспекцијског надзора на основу информација из годишњег

извештаја о раду инспекција;

г) за развој информационог система у циљу ефикасног вршења инспекцијског надзора;

3)да разматра и даје мишљење на нацрте одлука и предлоге других прописа којима се уређују питања инспекцијског надзора;

4)да разматра мишљења, директиве, методолошке материјале и приручнике за рад инспекције, анализира праксу инспекцијског надзора и заузима ставове у циљу уједначавања поступања инспекције у истим или сличним ситуацијама према свим надзираним субјектима, и објављује те ставове;

5)да учествује у анализи потреба за финансирањем, техничком опремљеношћу и стучним усавршавањем инспектора, као и у утврђивању програма стручног усавршавања инспектора, подноси иницијативе надлежним органима које се односе на финансирање, техничку опремљеност и програме обука и других облика стручног усавршавања инспектора;

6)да даје стручно мишљење о предлозима контролних листа, као и њихових измена и допуна;

7)да се стара да се на службеној интернет страници општине Пожега објављују прописи, акти и документи који се односе на инспекцијски надзор;

8)да на упит заинтересованих лица, пружа обавештења која се односе на делокруг инспекција у надлежности општине Пожега, најкасније у року од седам радних дана;

9) да у складу са потребом, подноси извештаје Општинском већу и Скупштини општине и

даје предлоге за предузимање мера из њихове надлежности;

10)да се стара да се на службеној интернет страници општине Пожега објављују информације о свим носиоцима послова инспекцијског надзора, а нарочито подаци о њиховим надлежностима, адресама, телефонима и адресама електронске поште, као и

њиховим руководиоцима;

11)да предузима одговарајуће активности у вези са обраћањем подносиоца притужбе на рад инспекције који је незадовољан одлуком о притужби;

12) да разматра извшетаје о раду унутрашње контроле инспекције;

13)да обавља друге послове и задатке утврђене овим решењем.

IV

Комисију чине председник и заменик председника и 2 члана као и њихови заменици.

Председник Комисије руководи њеним радом, усклађује рад, сазива и води седнице Комисије.

Председника Комисије за време његове одсутности или спречености замењује заменик председника Комисије.

V

У Комисију се именују:

- за председника:

Ђорђе Никитовић, председник општине Пожега

- за заменика председника:

Иван Новаковић, заменик председника општине Пожега

- за чланове:

1.Славица Петровић, начелник Општинске управе Пожега

2.Слободан Тотовић, руководилац Одељења за инспекцијске послове

- за заменике чланова:

1.Мирослав Ковачевић, заменик начелника Општинске управе

2.Дејан Петровић,помоћник председника Општине

VI

Комисија доноси Пословник о свом раду.

VII

Инспекције су дужне да се придржавају смерница и упутстава из тачке III овога Решења.

Члан Комисије који није сагласан са овим смерницама и упутствима може да поднесе предлог Општинском већу општине Пожега да заузме став поводом овог питања,односно предузме мере и радње из свог делокруга.

У оквиру Комисије образују се радне групе и стручни тимови за одређену област, односно одређена питања инспекцијског надзора.

Радном групом, односно стручним тимом руководи члан Комисије, а у раду радне

групе, односно стручног тима могу учествовати представници инспекција које немају

чланове у саставу Комисије, јавних и јавно комуналних предузећа и установа чији је оснивач општина Пожега, удружења комора и других асоцијација, научних и образовних установа, као и других организација чији је рад повезан са системом и пословима инспекцијског надзора у општини Пожега.

VIII

Комисија је овлашћена да захтева податке, обавештења, исправе и извештаје који су јој потребни за обављање њених послова и задатака од надлежних органа и ималаца јавних овлашћења.

IX

Стручне и административно техничке послове за Комисију обавља Одељење за инспекцијске послове и Одељење за утврђивање и наплату јавних прихода.

X

Ово Решење ступа на снагу даном доношења и објавиће се у „Службеном листу општине Пожега“.

Решење доставити:

-Лицима из тачке V овог решења;

-Одељењу за инспекцијске послове

-Одељењу за утврђивање и наплату јавних прихода

-Кабинету председника општине

ПРЕДСЕДНИК

ОПШТИНЕ ПОЖЕГА

Ђорђе Никитовић, с.р.

**Садржај: стр.**

|  |  |  |  |  |
| --- | --- | --- | --- | --- |
| - | Решење о образовању Комисије за координацију инспекцијског надзора над пословима из изворне надлежности Општине Пожега | 1 | - | 4 |

|  |
| --- |
| **Издавач: Скупштина општине Пожега**  **Одговорни уредник: Секретар Скупштине општине Пожега – Боривоје Неоричић**  **Штампа: Општинска управа Пожега** |